Diari Oficial de la Generalitat Valenciana


Sumari del DOGV 7774, del 04-05-2016 (2016/3073)

RESOLUCIÓ de 26 d'abril de 2016, de la Direcció General de Formació Professional i Ensenyaments de Règim Especial, per la qual s'estableix el calendari per a la inscripció i la realització de les proves d'ingrés i accés d'ensenyaments elementals i professionals de Música i Dansa de la Comunitat Valenciana per al curs 2016-2017.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7774

Data del DOGV
:   04-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3073


Data del document
:   26-04-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * legislació

RESOLUCIÓ de 26 d'abril de 2016, de la Direcció General de Formació Professional i Ensenyaments de Règim Especial, per la qual s'estableix el calendari per a la inscripció i la realització de les proves d'ingrés i accés d'ensenyaments elementals i professionals de Música i Dansa de la Comunitat Valenciana per al curs 2016-2017. [2016/3073]  
La Llei Orgànica 8/2013, de 9 de desembre, per a la millora de la qualitat educativa (BOE 10.12.2013), promou l'adquisició de competències fonamentals per al desenvolupament acadèmic de l'alumnat. En concret, als ensenyaments artístics; la Llei Orgànica 2/2006, de 3 de maig, d'Educació (BOE 04.05.2006), els dedica el títol I, capítol VI, secció primera. Així mateix, el Reial Decret 1577/2006, de 22 de desembre, pel qual es fixen els aspectes bàsics del currículum dels ensenyaments professionals de música regulats per la Llei Orgànica 2/2006, de 3 de maig, d'Educació, així com el Reial Decret 85/2007, de 26 de gener, pel qual es fixen els aspectes bàsics del currículum dels ensenyaments professionals de dansa regulats per la Llei Orgànica 2/2006, de 3 de maig, d'Educació, constitueixen, juntament amb el que disposa l'esmentada llei orgànica, la normativa bàsica d'aplicació en aquesta matèria.  
A la Comunitat Valenciana, els diferents desenvolupaments curriculars dels ensenyaments artístics elementals i professionals de música i dansa, en les disposicions finals autoritzen la conselleria competent en matèria d'educació a dictar les disposicions necessàries per a la seua aplicació i desplegament. D'altra banda, els aspectes d'ordenació acadèmica en aquests ensenyaments estan regulats en l'Ordre 28/2011, de 10 de maig, de la Conselleria d'Educació, per la qual es regula l'admissió, l'accés i la matrícula, modificada per l'Ordre 49/2015, de 14 de maig, de la Conselleria d'Educació, Cultura i Esport. Així mateix, aquestes normes reglamentàries seran aplicables en tot allò que no s'oposen a normes del mateix rang publicades amb posterioritat o de superior rang.  
  
D'altra banda, l'entrada en vigor del Decret 73/2012, de 18 de maig, del Consell, pel qual es determinen les condicions d'aplicació del Reial Decret Llei 14/2012, de 20 d'abril, de mesures urgents de racionalització de la despesa pública en l'àmbit educatiu no universitari a la Comunitat Valenciana, afecta determinats preceptes continguts en les normes que despleguen reglamentàriament els ensenyaments artístics professionals de Música i Dansa a la Comunitat Valenciana.  
  
Com a conseqüència del que s'ha exposat anteriorment, i amb la finalitat de concretar les modificacions normatives introduïdes, es dicta el calendari per a la inscripció i la realització de les proves d'ingrés i accés als ensenyaments elementals i professionals de Música i Dansa per al curs 2016-2017.  
Per tot això, en virtut de les competències que em confereix el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, aquest òrgan resol:  
  
Dictar i aprovar la concreció del calendari per a la inscripció i realització de les proves d'ingrés i accés als ensenyaments elementals i professionals de Música i Dansa per al curs 2016-2017.  
  
Apartat únic  
Aprovar el calendari per a la inscripció i realització de les proves d'ingrés i accés als ensenyaments elementals i professionals, inclòs en l'annex I, al qual hauran d'ajustar-se els conservatoris i centres autoritzats d'ensenyaments artístics de Música i Dansa de la Comunitat Valenciana per al curs 2016-2017.  
  
València, 26 d'abril de 2016. La directora general de Formació Professional i Ensenyaments de Règim Especial: Marina Sánchez Costas.  
  
  
ANNEX I  
Calendari per a la inscripció i realització de les proves d'ingrés i accés als ensenyaments elementals i professionals de Música i Dansa per al curs 2016-2017  
  
Primera. Àmbit d'aplicació  
El present calendari serà aplicable als conservatoris i als centres autoritzats per a impartir ensenyaments elementals i professionals de Música i Dansa en l'àmbit de gestió de la Comunitat Valenciana, per al curs 2016-2017.  
  
Segona. Calendari per a la inscripció i realització de les proves d'ingrés i accés a ensenyaments elementals  
1. El calendari per a les proves d'ingrés a primer curs s'ajustarà als terminis següents:  
a) Inscripció: des de les 09.00 hores del dia 1 de juny fins a les 15.00 hores del 10 de juny de 2016.  
b) Realització de les proves: de l'1 al 15 de setembre.  
Els centres docents podran sol·licitar autorització per a ampliar excepcionalment el període de realització de les proves durant el mes de setembre, tot al·legant les causes que justifiquen i motiven la necessitat d'ampliar el dit període. La sol·licitud s'haurà de trametre a la direcció general competent en matèria d'ordenació acadèmica dels ensenyaments de règim especial, que resoldrà la sol·licitud d'autorització en el termini màxim d'un mes comptador des de la seua recepció, i es podrà entendre desestimada si no se'n dicta una resolució expressa en el dit termini.  
  
2. Quant a les proves d'accés a un curs diferent del primer, el calendari serà el següent:  
a) Inscripció: des de les 09.00 hores del dia 1 de juny fins a les 15.00 hores del 10 de juny de 2016.  
b) Realització de les proves: durant el mes de setembre, després de les d'ingrés a primer curs i abans de l'inici del període lectiu del curs.  
  
  
Tercera. Calendari per a la inscripció i la realització de les proves d'accés a ensenyaments professionals  
1. La primera convocatòria anual de les proves d'accés, tant a primer curs com a un curs diferent del primer, es regirà pel calendari següent:  
a) Inscripció: des de les 09.00 hores del dia 16 de maig fins a les 15.00 hores del 25 de maig de 2016.  
b) Realització de la prova: del 8 de juny al 30 de juny.  
2. La segona convocatòria anual tindrà el calendari següent:  
a) Inscripció: des de les 09.00 hores del dia 1 de juliol fins a les 15.00 hores del 10 de juliol de 2016.  
b) Realització de les proves: de l'1 al 9 de setembre.  
  
Quarta. Prova d'ingrés i accés  
1. La inscripció a les proves d'ingrés a primer curs o d'accés a cursos diferents del primer dels ensenyaments elementals de Música i Dansa, així com la matriculació per a realitzar les proves d'accés tant a primer curs com a cursos diferents del primer dels ensenyaments professionals de Música i Dansa als conservatoris públics de la xarxa de centres docents de la Generalitat Valenciana, es faran exclusivament de manera telemàtica per mitjà de l'aplicació web habilitada a l'efecte per la conselleria competent en matèria d'educació. L'adreça web de l'aplicació serà accessible des d'Ensenyaments de Règim Especial de la Conselleria d'Educació, Investigació, Cultura i Esport, http://www.ceice.gva.es/va/web/ensenanzas-regimen-especial/ensenanzas-de-musica-y-danza.  
Una vegada emplenada i registrada la sol·licitud telemàtica, les persones aspirants hauran d'imprimir-la i presentar-la obligatòriament de manera presencial, juntament amb els documents corresponents, en la secretaria de cada un dels centres en què vulguen realitzar la prova, a partir de l'endemà de la inscripció en línia del procediment i fins al 15 de juny, en ensenyaments elementals ?tant en primer curs com en cursos diferents del primer?, fins al 30 de maig per a la primera convocatòria d'ensenyaments professionals i fins al 15 de juliol per a la segona convocatòria d'ensenyaments professionals; s'adjuntarà el justificant de pagament i la documentació sol·licitada perquè, d'aquesta manera, quede formalitzada la matrícula.  
2. Finalitzat el termini d'inscripció, els conservatoris i centres autoritzats d'ensenyaments artístics professionals de Música i Dansa faran públiques les llistes provisionals de l'alumnat el dia 16 de juny, en el cas dels ensenyaments elementals de Música i Dansa; i, en el cas dels ensenyaments professionals, el dia 31 de maig, per a la primera convocatòria d'ensenyaments professionals, i el dia 18 de juliol, per a la segona convocatòria d'ensenyaments professionals. Els candidats exclosos disposaran de tres dies hàbils per a poder esmenar la causa que n'haja motivat l'exclusió. Així mateix, aquells candidats que hagen detectat errors en les seues dades hauran de comunicar-ho a la secretaria del centre per escrit en el mateix termini, perquè els esmenen. Les reclamacions, si és el cas, es dirigiran al director o directora de cada conservatori o centre autoritzat d'ensenyaments artístics professionals corresponent.  
  
3. Esmenats els possibles errors, s'exposaran, als espais destinats a la informació de cada centre (taulers d'anuncis, lloc web oficial...), les llistes definitives de l'alumnat matriculat en la prova d'ingrés i/o accés d'ensenyaments elementals i professionals de Música i Dansa als conservatoris i centres autoritzats d'ensenyaments artístics professionals de Música i Dansa, en les dates següents:  
  
 Ensenyaments elementals: el dia 22 de juny.  
 Primera convocatòria d'ensenyaments professionals: el dia 6 de juny.  
 Segona convocatòria d'ensenyaments professionals: el dia 22 de juliol.  
4. En el cas dels conservatoris municipals i centres autoritzats, seran aplicables els terminis estipulats en la present instrucció.  
  
  
Cinquena. Difusió i supervisió  
Les direccions dels conservatoris i centres autoritzats i la Inspecció d'Educació vetlaran pel compliment de tots els preceptes continguts en aquesta resolució i informaran els diferents membres de la comunitat educativa del seu contingut.